צביקה חיימוביץ'

צביקה חיימוביץ (נולד ב-7 במאי 1966) הוא קצין צה"ל במילואים בדרגת תת-אלוף. בתפקידו האחרון שירת כמפקד מערך ההגנה האווירית בחיל האוויר.

 ביוגרפיה 
חיימוביץ' בוגר תואר ראשון בלימודי המזרח התיכון מטעם האוניברסיטה העברית בירושלים, בוגר לימודי דיפלומה באסטרטגיה ממכללת המלחמה של חיל האוויר בארצות הברית, ובעל תואר שני מטעם המכללה לביטחון לאומי ואוניברסיטת חיפה.

 קריירה צבאית 
חיימוביץ' התגייס לצה"ל ב-1985 וביצע מגוון תפקידים בחיל האוויר. בין היתר, שימש כמפקד גדוד 946, מפקד מגמת פיקוד בבית הספר להגנה אווירית, ראש ענף תורה והדרכה במפקדת הגנה אווירית, מפקד אגד נ"מ צפון 168 ומפקד כנף 167. באוגוסט 2015 מונה למפקד מערך ההגנה האווירית ושירת בתפקיד עד ספטמבר 2018. בתקופתו, כמפקד המערך, הוכפפו היחידות המבצעיות תחת פיקודו הישיר, נסגרה כנף 167 וכנף 168 הפכה לכנף היערכות, הוקם גדוד קלע דוד וגדוד נוסף של כיפת ברזל. בפעילות מבצעית של החיל נערך יירוט ראשון על ידי טיל החץ 2 שהפיל טיל S-200 סורי וכן הופלו מטוס קרב סורי וכלי-טיס בלתי-מאוישים.

השתחרר מהצבא אחרי 33 שנות שירות, בספטמבר 2018.

 קריירה לאחר השחרור מהצבא 
בנובמבר 2021, מונה לסמנכ"ל פיתוח עסקי חו"ל בחברת KERNELiOS. הפעילות: הכשרת לוחמי סייבר. 

יועץ בכיר ב״מיינד ישראל״. 

יועץ לחברות מובילות בסקטור הצבאי והאזרחי.

דיירקטור חיצוני בחברת טכנופלס.

פאנליסט קבוע בחדשות ערוץ 12, נבחרת הכתבים של ״ישראל היום״ ו״דה מרקר״.

 חיים אישיים 
חיימוביץ מתגורר בצור יגאל, נשוי לסיגל ואב לשניים.

קישורים חיצוניים




 הערות שוליים 

קטגוריה:מפקדי מערך ההגנה האווירית
קטגוריה:תתי-אלופים בחיל האוויר
קטגוריה:בוגרי האוניברסיטה העברית בירושלים
קטגוריה:חברי הביטחוניסטים
קטגוריה:ישראלים שנולדו ב-1966